पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश के साथ-साथ जिला शिमला में भी शादियाें का सीजन जाेराें पर है। प्रशासन से अब तक 1300 से ज्यादा लाेग शादियाें की परमिशन ले चुके हैं। प्रशासन ने शादियाें के दाैरान अब केवल 20 लाेगाें की ही अनुमति दी है। मगर ज्यादातर शादियाें में ना ताे लाेग प्रशासन के आदेशाें काे मान रहे हैं और ना ही नियमाें का पालन कर रहे हैं।
ऐसे ही लाेगाें पर नजर रखने के लिए अब प्रशासन पंचायत प्रतिनिधियाें की मदद लेगा। प्रशासन ने सभी पंचायत प्रतिनिधियाें काे अब अपने-अपने एरिया में हाेने वाली शादियाें पर नजर रखेंगे। शादी वाले दिन वह जांच करेंगे कि शादी में निर्धारित 20 लाेग ही आएं।
इसी तरह वह यहां से वीडियाे भी बनाएंगे और संबंधित एसडीएम और तहसीलदार काे इसकी रिपाेर्ट देंगे। इसमें खासताैर पर पंचायत प्रधान काे जिम्मेवारी साैंपी गई है कि वह अपनी पंचायत में यह तय करेंगे की उनकी पंचायत में हाेने वाली शादियाें में 20 लाेग ही आएं।
जिला शिमला में आगामी दाे से तीन माह में काफी शादियां हाेने वाली है। अब तक जिला प्रशासन के पास परमिशन के लिए 1300 से ज्यादा लाेगाें ने आवेदन किए हैं। इसमें संबंधित एरिया के एसडीएम ने परमिशन जारी की है। हालांकि परमिशन में यह तय किया गया है कि शादियाें में केवल 20 लाेग ही आएं।
अभी भी लगातार परमिशन के लिए लाेग आवेदन कर रहे हैं। परमिशन के बाद प्रशासन एक लिस्ट टास्क फाेर्स काे भी दे रहा है, जिसमें अलग-अलग तिथियाें में हाेने वाली शादियाें के बारे में जानकारी है। ताकि वह छापेमारी कर सके।
पहले ली गई परमिशन नहीं चलेगी
शादियाें काे लेकर कई लाेगाें ने प्रशासन ने बीते माह ही परमिशन ले ली है, जबकि शादियां इस माह के अंत तक हाेनी है। अप्रैल के शुरूआत में इंडाेर के लिए 50 लाेगाें की परमिशन दी जा रही थी, जबकि आउटडाेर के लिए 200 लाेगाें की। उसके बाद शादियाें में केवल 50 लाेगाें की इंडाेर और अाउटडाेर परमिशन दी जाने लगी।
अब प्रशासन ने तीन दिन पहले ही केवल 20 लाेगाें की परमिशन जारी करनी शुरू कर दी है। ऐसे में जिन लाेगाें ने पहले परमिशन ली है वह अब रद्द हाे जाएगी। उन्हें भी नए नियमाें के तहत अब 20 लाेग ही शादी में बुलाने हाेंगे। अगर वह ऐसा नहीं करते हैं ताे उन पर कार्रवाई की जाएगी।
टास्क फाेर्स भी बनाई गई
प्रशासन ने शादियाें में भीड़ इकट्ठी ना हाे औैर आदेशाें की पालना हाेती रहे। इसके लिए एक टास्क फाेर्स भी तैयार की है। संबंधित क्षेत्र के एसडीएम इस टास्क फाेर्स की पर निगरानी करेंगे। जबकि तहसीलदार, नायब तहसीलदार, बीडीओ समेत पंचायत प्रतिनिधी टास्क फाेर्स में हाेंगे। यह टीम शादियाें में छापेमारी करेगी और यह जांच करेगी कि शादियाें में भीड़ इकट्ठी ना हाे।
हर शादी का यह वीडियाे बनाकर डीसी काे भेजेंगे। जहां पर ज्यादा लाेग इकट्ठे हाेंगे वहां पर यह चालान के साथ-साथ नियमाें के तहत मामला तक दर्ज किया जाएगा। इसके अलावा जिस घर में शादी है वहां पर घर के सदस्य भी वीडियाे बनाएंगे। जरूरत पड़ने पर प्रशासन यह वीडियाे देख सकते हैं कि शादी में कितने लाेग पहुंचे थे।
शादी में धाम पकाने पर कटा चालान
करसोग में लगातार बढ़ रहे कोरोना संक्रमण के मामलों को देखते हुए प्रशासन ने सख्ती बरतनी शुरू कर दी है। यहां शनिवार को एसडीएम अचानक तीन शादियों में निरीक्षण करने पहुंचे। इस दौरान एक शादी समारोह में धाम पकाने के जुर्म में पहला चालान काटा गया। बाकी अन्य दो शादियों में निरीक्षण के दौरान सब कुछ सही पाया गया। एसडीएम के साथ पुलिस टीम भी थी।
शादी समारोह में एसडीएम ने धाम पकाई जाने वाली जगह का निरीक्षण किया। इस दौरान यहां बोटी शादी समारोह में पहुंचे लोगों के लिए धाम पका रहे थे। जिस पर प्रशासन ने तुरंत प्रभाव से आयोजन करने वाले व्यक्ति का चालान काट दिया। उपमंडल में शादी समारोह में धाम पकाने के जुर्म में काटा गया ये पहला चालान है।
इसके अतिरिक्त प्रशासन ने चेतावनी दी है कि अगर अब शादी में धाम पकाई जाती है या 20 से अधिक लोग समारोह में पाए गए तो अब चालान के साथ एफआईआर भी दर्ज की जाएगी। इसके अतिरिक्त एसडीएम ने तीन कंटेनमेंट जोन का भी निरीक्षण किया। इस दौरान भुट्टी, बलाहनी व केलोधार कंटेनमेंट जोन में पंचायत प्रतिनिधियों के माध्यम से लोगों को राशन भी बांटा गया। इन क्षेत्रों में एक साथ कोरोना पॉजिटिव के एक साथ कई मामले सामने आने के बाद से धारा 144 लागू की गई है।
नहीं माने तो केस होगा दर्ज
एसडीएम सुरेंद्र ठाकुर ने बताया कि एक शादी समारोह में धाम पकाने के जुर्म में चालान काटा गया है। इस दौरान तीन शादी समारोह में पहुंच कर निरीक्षण किया गया। उन्होंने कहा कि अब अगर शादी समारोह में किसी भी तरह की लापरवाही बरती जाती है तो चालान काटने के साथ एफआईआर भी दर्ज की जाएगी। इस बारे में निर्देश जारी किए गए हैं।
शादियाें में अब 20 से ज्यादा लाेग शामिल नहीं हाे सकेंगे। आगामी दिनाें में जिलाभर में 1300 से ज्यादा परमिशन शादी के लिए दी गई है। इस पर नजर रखने के लिए संबंधित एसडीएम, तहसीलदार, बीडीओ काे आदेश दिए गए हैं। इसके अलावा पंचायत प्रधान और अन्य प्रतिनिधियाें से भी शादियाें में भीड़ कम करने के लिए सहयाेग मांगा गया है।
वह अपनी-अपनी पंचायत में यह तय करेंगे कि 20 से ज्यादा लाेग शादी में ना आएं। वह शादी वाले घर में चेकिंग कर सकेंगे। अगर उन्हें भीड़ ज्यादा लगती है ताे इसका वीडियाे बनाकर संबंधित एसडीएम और अन्य अधिकारी काे देंगे ताकि वह आगामी कार्रवाई कर सकें। -आदित्य नेगी, डीसी शिमला
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn